《偶作 其二》
宋代·曾由基

故山荏苒失归期，颜尚如丹鬓已丝。忆昔师门传拙赋，迄今客路懒工诗。

不伤迟暮无豪举，却喜聪明减旧时。便把蜗庐题退隐，何时买得草堂基。

作者简介：曾由基，字朝伯，号兰墅，三山（今福建福州）人。曾仕宦临安，与陈鉴之（刚父）有交。有《兰墅集》、《兰墅续稿》，已佚。陈起收其诗入《江湖后集》。事见集中有关各诗。　曾由基诗，据《江湖后集》等书所录，编为一卷。